
# ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 22/08/2024

**ԱՐՁԱՆԱԳՐՈՒԹՅՈՒՆ N 12**

**ԱՐՏԱՀԵՐԹ ՆԻՍՏԻ**

2024թ. օգոստոսի 22-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու արտահերթ նիստը:Նիստին ներկա էին Ստեփանավան համայնքի ավագանու անդամներ՝ Արմեն Գրիգորյանը,Արմեն Փ. Գրիգորյանը, Անուշ Իսպիրյանը, Արծրուն Հակոբյանը, Արթուր Պապյանը, Լիլիա Հարությունյանը, Ատոմ Գագինյանը, Ջոն Կիրակոսյանը, Վարսիկ Ասրյանը, Աղունիկ Նալբանդյանը, Սյուզաննա Նազարյանը, Անուշ Բաղդասարյանը, Անդրանիկ Տոնոյանը,Արմեն Դավթյանը (նիստին ներկայացավ 11.26 րոպեին): Նիստին ներկա էին համայնքապետարանի աշխատակիցներ,վարչական բնակավայրերի ղեկավարները:

Նիստը վարում էր համայնքի ղեկավար Արմեն Գրիգորյանը: Նիստը հեռարձակվում էր առցանց: Ներկայացվեց նիստի օրակարգը.

1. Ստեփանավան համայնքի ավագանու արտահերթ նիստի օրակարգը հաստատելու մասին
2. Հայաստանի Հանրապետության Լոռու մարզի Ստեփանավան համայնքի 2024 թվականի բյուջեում փոփոխություններ կատարելու մասին
3. Դրամական աջակցություն տրամադրելու մասին
4. Ստեփանավան համայնքի մասնակցությանը Գերմանական Միջազգային Համագործակցության ընկերության (ԳՄՀԸ) կողմից իրականացվող «Ինտեգրված համայնքային զարգացում Հայաստանում» ծրագրի շրջանակներում գործընկեր համայնք դառնալու հայտերի ներկայացման հրավերին համաձայնություն տալու մասին
5. Լոռու մարզի Ստեփանավան համայնքի կայուն էներգետիկ և կլիմայական գործողությունների ծրագիրը հաստատելու մասին
6. **Համայնքային սեփականություն հանդիսացող հողերի օտարման մասին**
7. Հայաստանի Հանրապետության Լոու մարզի Ստեփանավան համայնքի Ուրասար բնակավայրի փողոցները համարակալելու մասին

ԼՍԵՑԻՆ՝

1.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԱՐՄԵՆ ԳՐԻԳՈՐՅԱՆ)

Ներկայացվեց նիստի օրակարգը և հարցը դրվեց քվեարկության:Ավագանու բոլոր անդամները կողմ քվերակեցին:

Որոշումը ընդունված է / որոշում N-93-Ա/

ԼՍԵՑԻՆ՝

2. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Զեկուցողը ներկայացրեց բյուջեի յուրաքանչյուր հոդվածում կատարված փոփոխությունները:

Ավագանու անդամ Լ. Հարությունյանը առաջարկեց, որ փոփոխությունների հետ ներկայացվեն նաև փոփոխությունների հիմնավորումները:Կարծիքը հավանության արժանացավ: Հարցը դրվեց քվեարկության: Ընդունվեց միաձայն կողմ:

Որոշումը ընդունված է / որոշում N-94-Ն/

ԼՍԵՑԻՆ՝

3. ԴՐԱՄԱԿԱՆ ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ (ԶԵԿՈՒՑՈՂ՝ ՀԱՍՄԻԿ ՄՈՎՍԻՍՅԱՆ)

Զեկուցողը հայտնեց, որ համայնքի ղեկավարին է դիմել Ստեփանավանի մանկապատանեկան մարզադպրոցի ըմբշամարտիկ Սամվել Գևորգյանը՝ խնդրելով դրամական աջակցություն, քանի որ սեպտեմբերի 2-8-ը Իսպանիայի Պոնտեվեդրա քաղաքում մասնակցելու է ըմբշամարտի ազատ ոճի աշխարհի առաջնության մրցումներին: Համայնքի ղեկավարը մանրամասնեց, նշելով որ սա աննախադեպ իրողություն է , ֆեդերացիան ևս հոգում է ծախսերը, բայց գումարը անհրաժեշտ է նաև կեցության ծախսեր հոգալու համար:Մեծ պատիվ կլինի եթե մարզիկը նաև հաղթանակով վերադառնա:

Հարցը դրվեց քվեարկության:Ավագանու բոլոր անդամները կողմ քվեարկեցին, որոշեցին հատկացնել 400000/չորս հարյուր հազար/ ՀՀ դրամ:

Որոշումը ընդունված է / որոշում N-95-Ա/

ԼՍԵՑԻՆ՝

4. ՍՏԵՓԱՆԱՎԱՆ ՀԱՄԱՅՆՔԻ ՄԱՍՆԱԿՑՈՒԹՅԱՆԸ ԳԵՐՄԱՆԱԿԱՆ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ ԸՆԿԵՐՈՒԹՅԱՆ (ԳՄՀԸ) ԿՈՂՄԻՑ ԻՐԱԿԱՆԱՑՎՈՂ «ԻՆՏԵԳՐՎԱԾ ՀԱՄԱՅՆՔԱՅԻՆ ԶԱՐԳԱՑՈՒՄ ՀԱՅԱՍՏԱՆՈՒՄ» ԾՐԱԳՐԻ ՇՐՋԱՆԱԿՆԵՐՈՒՄ ԳՈՐԾԸՆԿԵՐ ՀԱՄԱՅՆՔ ԴԱՌՆԱԼՈՒ ՀԱՅՏԵՐԻ ՆԵՐԿԱՅԱՑՄԱՆ ՀՐԱՎԵՐԻՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ (ԶԵԿՈՒՑՈՂ՝ ԼՈՒՍԻՆԵ ՀՈՎՀԱՆՆԻՍՅԱՆ)

Զեկուցողը հայտնեց, որ համայնքում նշված ծրագրին մեկնարկ տալու համար անհրաժեշտ է ավագանու հաստատած որոշումը:Նշեց, որ ծրագրին պետք է մասնակցեն 64 համայնքներ, որից պիտի ընտրվի 6 համայնք:Ծրագրի արժեքը 25000/քսանհինգ հազար/ եվրո է , որը պետք է իրագործվի հաստատված համայնքներում:

Հարցը դրվեց քվեարկության:Հաստատեցին ավագանու բոլոր անդամները:

Որոշումը ընդունված է / որոշում N-96-Ա/

ԼՍԵՑԻՆ՝

5. ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ԿԱՅՈՒՆ ԷՆԵՐԳԵՏԻԿ ԵՎ ԿԼԻՄԱՅԱԿԱՆ ԳՈՐԾՈՂՈՒԹՅՈՒՆՆԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԱՐՄԱՆ ՍՈՒՔԻԱՍՅԱՆ)

Զեկուցողը հայտնեց, որ համայնքը ընդգրկված է համայնքների միությունում:Համայնքի ղեկավարը իրագործում է էներգետիկ խնայողության հետ կապված ծրագրերը:Էներգարդյունավետության ծրագրերի իրագործումը հնարավորություն կտա մասնակցելու եվրոպական ծրագրերին:Համայնքի ղեկավարը նշեց, որ շատ կարևոր գործառույթ է կատարում էներգետիկ կառավարիչը և այդ հաստիքը շատ կարևոր է :

Ավագանու անդամ Լ. Հարությունյանը հարցրեց արդյո՞ք մոնիթորինգ է արվել այս առումով:Փաստվեց, որ ծրագիրը 40-60 % արդյունավետություն է ապահովում:

Հարցը դրվեց քվեարկության:Բոլորը կողմ քվեարկեցին:

Որոշումը ընդունված է / որոշում N-97-Ա/

ԼՍԵՑԻՆ՝

6. **ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐԻ ՕՏԱՐՄԱՆ ՄԱՍԻՆ** (ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը հաղորդեց, որ Սարալանջ անվանված թաղամասում կան հողատարածքներ, որոնք պետք է օտարել, թվարկեց հողատարածքների չափերը, նախնական արժեքները:

Հարցը դրվեց քվեարկության: Ավագանու բոլոր անդամները կողմ քվեարկեցին:

Որոշումը ընդունված է / որոշում N-98-Ա/

ԼՍԵՑԻՆ՝

1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ ՈՒՐԱՍԱՐ ԲՆԱԿԱՎԱՅՐԻ ՓՈՂՈՑՆԵՐԸ ՀԱՄԱՐԱԿԱԼԵԼՈՒ ՄԱՍԻՆ (ԶԵԿՈՒՑՈՂ՝ ՌԱՖԱՅԵԼ ՍԻՄՈՆՅԱՆ)

Զեկուցողը հայտնեց, որ անհրաժեշտություն է Ուրասար բնակավայրի փողոցների համարակալումը: Հնչեցին կարծիքներ նաև անվանակոչելու, բայց նպատակահարմար գտնվեց համարակալումը:Հարցը դրվեց քվեարկության:Բոլոր անդամները կողմ քվեարկեցին:

Որոշումը ընդունված է / որոշում N-99-Ա/

Օրակարգային հարցերը սպառվեցին: Նիստը ավարտեց աշխատանքը: